cyanic-selkie/wikianc huggingface dataset:
Oa tänav (Tallinn)
Oa tänav on tänav Tallinnas Kesklinna linnaosas Veerenni asumis. Tänav algab Kodu tänavalt ja lõpeb Õpetajate tänaval. Oa tänav on enam-vähem ida–läänesuunaline ja ligikaudu 50 meetri pikkune.
Oa tänav sai nime 27. veebruaril 1924. Tänava nimi on ilmses seoses lähedal asuva Herne tänavaga.
Jäähoki 1964. aasta taliolümpiamängudel
Kvalifikatsioon
Enne olümpiaturniiri otsustati, et Aasia/Ookeani esindajale eraldatakse koht. Samuti mängis Ida-Saksamaa (ja viimast korda) Lääne-Saksamaaga, et otsustada Saksamaa esindaja hoki olümpiaturniiril.
Esimene voor
Võitjad (paksus kirjas) pääsesid A-gruppi, et mängida 1.–8. koha nimel. Kvalifikatsioonimängud kaotanud meeskonnad mängisid B-alagrupis 9.–16. Riigid valiti (umbes) alates nende positsioonist 1963. aasta jäähoki maailmameistrivõistlustel. Šveits võitis ainsa B-grupi meeskonnana, alistades Norra, kes oli samuti B-grupist.
Lohutusring
Selle grupi meeskonnad mängisid 9.–16. kohani.
Borenius (Eesti ettevõte)
Borenius (varasema nimega Luiga Mody Hääl Borenius) on Eesti advokaadibüroo; ühtlasi üks Eesti suuremaid advokaadibüroosid.
Büroo kuulub gruppi Borenius Attorneys Ltd. Büroo peakontor asub Tallinnas Kawe Plaza hoones.
Katrin Tammik (sõudja)
Katrin Tammik (aastani 2007 Katrin Ots; sündinud 25. augustil 1981 Pärnus) on eesti sõudja.
Lõpetas 1999 Pärnu Ühisgümnaasium. Õppis Eesti Põllumajandusülikooli maainseneriteaduskonnas veemajandust.
Töötanud OÜ-s Tervise Paradiis valveinstruktorina. Tegutsenud Pärnu SK-s ujumistreenerina.
Sõudmine
Hakkas sportima 1987 Anne Tohveri ujumistreeningutel, 1996–2003 harrastas sõudmist Raini Lelle ja Mihkel Leppiku juhendamisel.
Saanud ühepaadil juunioride MM-il 1998 10. ja 1999 16. ning U-23 MM-il 2003 8. koha.
Tulnud 12 korral Eesti meistriks:
Sõudeliidu parim juunior (U-23) 1998–1999 ja naissõudja 2003.
Ta oli üks kaasautoreid 2001. aastal välja antud teosele "Eesti sõudespordi ajalugu".
Isiklikku
Tema abikaasa on sõudja Kalver Tammik.
Mitmevõistlus
Mitmevõistlus on mitmest spordialast või sama spordiala mitmest harjutusest koosnev võistlus.
Rudolf Kulpa
Rudolf Kulpa (7. detsember 1906 Moskva – 26. september 1997 Tartu) oli eesti filosoof ja tõlkija.
Lapsena elas Kulpa Peterburis, 1920. aastal kolis koos perega Tallinna. 1927. aastal hakkas ta Tartu Ülikoolis õppima filosoofiat, sellele lisaks üldist ajalugu, Eesti ja Põhjamaade ajalugu, arheoloogiat. Tema õpetajaks oli peamiselt Walter Freymann, ka Konstantin Ramul. 1934. aastal sai Kulpa magistrikraadi väitekirjaga "Oleva probleem Gustav Teichmülleril".
1936. aastaks tõlkis ta René Descartesi teose "Arutlus meetodist". Sealtpeale kuni 1973. aastani tegutses Kulpa vabakutselise tõlkijana.
Aastatel 1936–1940 töötas ta maksuametnikuna. Teise maailmasõja aastatel koostas ta filosoofiasõnastikku, kuid see töö jäi pooleli. Sõjajärgsel ajal tõlkis ta marksistlikke teoseid saksa, vene, inglise ja prantsuse keelest. Lisaks tõlkis ta mitu teost ajaloo, näiteks Idamaade ja keskaja ajaloo alalt, aga ka ilukirjandust.
Rudolf Kulpa kuulus üliõpilasseltsi EYS Veljesto.
Mariusz Błaszczak
Mariusz Błaszczak (sündinud 19. septembril 1969 Legionowos) on Poola poliitik (Õigus ja Õiglus).
Ta oli 16. novembrist 2015 kuni 9. jaanuarini 2018 Poola siseminister (Beata Szydło ja Mateusz Morawiecki valitsuses). Alates 9. jaanuarist 2018 on ta Poola kaitseminister (Mateusz Morawiecki valitsuses).
Talveöö unenägu
Talveöö Unenägu on aastast 2000 Tallinna Linnateatri korraldatav rahvusvaheline teatrifestival.
Festival toimub biennaalina detsembri viiel viimasel päeval.
NMT
NMT (Nordisk MobilTelefoni või Nordiska MobilTelefoni-gruppen, ingl k. Nordic Mobile Telephony) on esimene täisautomaatne mobiilsidesüsteem. See võeti kasutusele Põhjamaades aastal 1981, et parandada eelnevate süsteemide puudujääke (kulukus, võrkude madal läbilaskevõime).
NMT tehnoloogiat hakati arendama 1970ndatel ning oli Põhjamaade sideministeeriumite koostööprojekt. NMT spetsifikatsioonid on tasuta ja avalikult kättesaadavad, mis võimaldas paljudel firmadel toota NMT riistvara ja konkureerida turul, alandades hindu. NMT edu oli tähtis Nokiale (siis Mobira) ja Ericssonile. Algsed NMT telefonid olid suured ja mõeldud autotelefonina kasutamiseks. Kaasaskantavad disainid olid sel ajal olemas, aga ebapopulaarsed, olles suured ja halva akueaga. Hilisemad mudelid, nagu näiteks Benefon'i telefonid olid kuni 10 cm pikad ja kaalusid umbes 100 g.
Ajalugu
NMT võrk avati Rootsis ja Norras aastal 1981, Soomes ja Taanis aastal 1982. Island ühines võrguga aastal 1986. Esimene kommertsvõrk pilootprojektina avati hoopis Saudi Araabias, 1. septembril 1981, Ericssoni poolt. Rootsis avati teine võrk kuu aega hiljem. Aastaks 1985 oli võrguga liitunud 110 000 inimest, mis tegi sellest maailma suurima mobiilivõrgu omal ajal.
NMT võrk oli kasutusel peamiselt Põhjamaades, Baltimaades, Šveitsis (kus oli selle nimetus Natel C), Prantsusmaal, Hollandis, Poolas, Bulgaarias, Rumeenias, Tšehhis, Slovakkias, Sloveenias, Serbias, Türgis, Horvaatias, Bosnias, Venemaal, Ukrainas ja Aasias. Digitaalsete mobiilivõrgude tulekuga, nagu GSM, vähenes NMT populaarsus tunduvalt ning viis nende võrkude sulgemiseni. Eestis lõpetas Eesti Mobiiltelefon NMT süsteemis teenuste osutamise 10. detsembril 2000. Soomes aastal 2002, Norras aastal 2004, Rootsis aastal 2007.
Islandil oli võrk töös kuni aastani 2010. NMT'l oli levialaline eelis GSMi ees. See eelis oli väärt kohtades, kus maa-ala on palju, aga asustik hõre, näiteks Islandil. Islandil jõudis GSMi võrk 98%-le elanikest, aga kattis palju vähem maa-ala. NMT võrk kattis enamuse riigist, kaasa arvatud ümbritsevad veed. Seetõttu oli NMT populaarne kalurite ja riigis rändajate seas.
Taanis, Norras ja Rootsis oksjoneeriti NMT-450 sagedused maha Rootsi Nordisk Mobiltelefon'ile. Sellest sai hiljem Ice.net ja nimetati ümber Net 1 'ks, mis hakkas neil sagedustel jooksutama CDMA 450 (2G) võrku. Aastal 2015. vahetati see võrk välja 450 MHz peal jooksvaks 4G võrguks.
Venemaal suleti viimane NMT võrk aastal 2021, mis opereeris hõredalt asustatud Arhangelski oblastis ning Permi krail.
Tehnoloogia
NMT võrgu tugijaam võis ulatuda 2-30 km kaugusele. Väiksema levialaga (NMT-900) võrguga sai suurema läbilaske, eriti linnades. NMT kasutas täisdupleks edastust, saavutades samaaegse kõne vastuvõtmise kui ka saatmise. Autotelefonid kasutasid saatevõimsust kuni 15 W (NMT-450) ning 6 W (NMT-900), käsijaamad kasutasid võimsusi kuni 1 W. NMT oli esimene standard, mis suutis kõne ajal telefoni tugijaama vahetada (handover). Eelnevate standardite, nagu näiteks Soome ARP puhul, ei olnud see võimalik. Samuti oli NMT esimene standard, mis toetas rändlusteenust.
Signaal
NMT helisignaal edastatakse üle sagedusmodulatsiooni (FM). Signaleerimineks kasutati FFSK (Kiire Sagedusmanipulatsioon) kiirusega 600 - 1 200 bitti sekundis. Selleks kasutati samu kanaleid, mida helisignaali edastamiseks. See põhjustas kõne ajal omapärast müra, kui telefon vahetas tugijaama.
Turvalisus
Algses NMT standardis polnud ette nähtud krüpteerimist, mistõttu oli kõnesid võimalik pealt kuulata skännerite (raadiosaatjad, mis võimaldavad erinevate sageduste otsimist) ja televiisoritega (analoogtelevisioon kandis edasi heli läbi sagedusmodulatsiooni). Selle tulemusena blokeeriti osadel skänneritel NMT sagedusvahemike kasutamine. Hilisemad NMT spetsifkatsioonid lubasid valikulist skrämblimist (analoogsignaali krüpteerimine), kus kasutati helisignaali pöödsagedust (audio frequency inversion). Kui tugijaam ning telefon olid võimelised skrämblimist kasutama, siis nad võisid selles nõustuda kõne alustamisel. Kui omavahel kõnes olevad telefonid toetasid skrämblimist, siis said mõlemad osapooled selle sisse lülitada ilma tugijaama toeta. Skrämblimine oli palju nõrgem kui krüpteering, mida toetasid digistandardid (näiteks GSM). Küll aga ennetas skrämblimine tavaliste skänneritega kõnede pealtkuulamist. Skrämblimine on defineeritud NMT Doc 450-1: System Description (1999-03-23) and NMT Doc 450-3 and 900-3: Technical Specification for the Mobile Station (1995-10-04)'s Annex 26 v.1.1: Mobile Station with Speech Scrambling – Split Inversion Method (Optional) (1998-01-27).
Priikooli õigus
Priikooli õigus kuni kõrgema kooli lõpetamiseni oli Eesti esimese vabariigi ajal antud hüve Vabadussõjast osavõtnud kooliõpilastele (õppursõduritele).
Priikooli saamise õigusi täpsustati 29. juunil 1921 Vabariigi Valitsuse poolt väljaantud seadusega, milles piirati tasuta hariduse saamist vaid ühes alg- ja keskkoolis ning selle lõpetamise järel vaid ühes kõrgkooli või ülikooli teaduskonnas õppimisega. Samuti võis tasuta hariduse andmisest loobuda õpilase edasijõudmatuse korral. Haridusministeeriumi loal võis vastava avaliku kooli puudumisel või mõnel muul mõjuval põhjusel saada tasuta hariduse ka mõnes erakoolis.
Marie-Louise Meilleur
Marie-Louise Fébronie Meilleur (sünninimi Chassé; 29. august 1880 Kamouraska, Québec – 16. aprill 1998 Corbeil, Ontario) oli Kanada prantslasest ülipikaealine, kes oli maailma vanim elav inimene alates Jeanne Calmenti surmast 4. augustil 1997 kuni enda surmani.
1900. aastal abiellus ta Étienne Leclerciga. Neil sündis neli last. Marie-Louise vanemad ja abikaasa surid 1911 ja 1912.
1915. aastal abiellus ta Hector Meilleuriga. Neil sündis kuus last. Pärast abikaasa surma 1972. aastal elas Marie-Louise algul koos tütrega ja hiljem hooldekodus.
Surres oli ta 117 aastat ja 230 päeva vana.
Natüürmort õunte ja apelsinidega
„Natüürmort õunte ja apelsinidega“ (prantsuse keeles „Nature morte aux pommes et aux oranges“) on prantsuse kunstniku Paul Cézanne’i õlimaal lõuendil.
Umbes 1899. aastal valminud teos on külastajatele vaatamiseks väljas Orsay muuseumi 36. saalis.
Dongguan Shi
Dongguan (东莞) on ringkonna õigustega linn Hiinas Guangdongi provintsis.
Dongguan on tööstuslinn, mis on ekspordimahult neljas linn Hiinas.
Seal asub maailma üks suurimatest kaubanduskeskustest South China Mall, mis on küll peaaegu tühi: 2005. aastal ehitatud keskuses oli 2008. aastal 99% müügiboksidest hõivamata.
Leap Motion
Leap Motioni sensor on umbes välgumihklisuurune liikumistundlik arvutile mõeldud sisendseade. Seadme sees olevad infrapunakaamerad ja -andurid registreerivad inimese käe ja sõrmede liikumise ning arvutis oleva tarkvara abil on võimalik kontrollida ja juhtida arvuti tegevust.
Leap Motion Controlleri tumeda plastist paneeli all on kaks infrapunakaamerat ja kolm infrapunaandurit, mis on kinnitatud kahe PCB külge. Kaamerad teevad kuni 200 võtet sekundis ning andurid tuvastavad käte ja sõrmede asukohad. Vastav info saadetakse USB-kaabli kaudu arvutis olevasse tararasse, mis tõlgib saadud teksti arvutile arusaadavaks ning mis annab kasutajale võimaluse juhtida arvuti tegevust ilma, et oleks vajadus midagi puudutada või vajutada.
Ajalugu
Kui ta 2010. aastal kutsus ta oma projekti kunagise lapsepõlvesõbra Michael Buckwaldi ning nad rajasid koos idufirma Leap Motion. Selleks ajaks oli David Holzil olemas ka prototüüp. Seade oli umbes kahe seljakoti suurune ja selle kokkupanemiseks kulus rohkem kui tund. Suurusest hoolimata oli seade võimeline tuvastama kasutaja käeliigutusi, kahjuks polnud see sobilik demonstratsiooniks potentsiaalsetele investoritele. Kuid sellest hoolimata suutsid David Holz ja Michael Buckwald leida ja veenda Avid Technology asutajat Bill Warnerit, kes oli seadme tööst vaimustunud ning nägi selle potentsiaali, investeerima seadme arendamisse.
Välimus
Välimuse ja mõõtmete poolest on seade väike ja minimalistlik, mis ei ütle palju tema võimekuse kohta. Seadme pealmises osas on tumedavärviline plast, mille all on peidus kaks infrapunakaamerat, mille abiga on võimalik tuvastada käte ja sõrmede liigutusi. Seadme küljel asub roheline indikaatorlamp, mis näitab, kas seade on sisse lülitatud või mitte. Vasakus otsas on tal USB-liides, seega saab seadme arvutiga ühendada USB-kaabli abil. Seadme alumisel poolel on tumedavärviline kummist paneel koos Leap Motioni logoga. Peale logo võid leida veel sümbolid taaskasutatav ja ära viska prügikasti ning väikesed tekstid kirjaga Developed in USA ja Made in China. Lisaks on kummist paneel hea haakumisega ning hoiab seadme ühe koha peal paigal.
Tarkvara
Enne Leap Motioni kasutamist tuleb toote kodulehelt alla laadida tarkvara, mis aitab kasutaja liigutused tõlkida arvutile arusaadavaks keeleks. Tarkvara allalaadimisel tuleb valida enda operatsioonisüsteemile vastav tarkvara ja see alla laadida. Kui tarkvara on installitud, saab kasutaja hakata seadmega tutvuma. Leap Motion Visualizer on rakendus, kus kasutaja saab aimu Leap Motioni tööst, tundlikkusest ja sellel olevatest piirangutest. Kasutaja saab eksperimenteerida, kuidas Leap Motion reageerib ning kui kiiresti ja kui suur on seadme tööulatus. Airspace on veebikeskkond, kus kasutaja saab osta ja alla laadida seadme kasutamiseks vajalikke rakendusi. 200 rakendusest 112 on mõeldud Windowsi jaoks ja 94 rakendust Mac'i jaoks. Kasutajale, kes sooviks algul eksperimenteerida, sobiksid rakendused nagu Flocking. Flocking on vabavaraline rakendus, kus kasutaja peab ainult oma käsi liigutama ning ekraanil olev kalaparv fikseerib oma pilgu kasutaja käe järgi ning käe liigutamisel kalaparv järgneb sellele. Või siis Midnight, kus toimub ilus valguse ja värvide mäng. Kuid peale eksperimenteerivate rakenduste on olemas hulk muid rakendusi, mille eesmärk on kas meelelahutuslik või hariv.
Meelelahutus
Airspace's on palju meelelahutuslikke rakendusi, millest kõige paremad oleksid näiteks Escape Velocity, kus kasutaja saab panna ennast kosmoselaeva kokpitti ning otsida oma meeskonnale eluks kõlbuliku planeedi. Ülesande käigus pead läbima emalaeva kitsaid koridore, läbima asteroidide vöö, lendama mööda kitsaid kaljusid ning eemaldama takistusi, mis teele ette jäävad. Või soovib proovida Suger Rush, kus kasutaja soovib proovida kätt kardisõidus. Lisaks on olemas ka tulistamismänge nagu näiteks Fast Iron, kus kasutaja kehastub pearahakütiks Metsikus Läänes ning pead oma vastased alistama kahevõitlustes.
Loovus
Peale meelelahutuse saab kasutaja tegeleda ka loominguliste tegevustega. Kasutades rakendusi nagu Sculpting, kus kasutaja saab proovile panna oma loomingulisuse ja näha, kui hästi tuleb välja esemete vormimine. Või proovida Fantasia Painter's maalimist ning veenduda oma kunstiandes. Rakendus Chordion Conductor on uus viis, kuidas kasutaja saab Leap Motion Controlleri abil muusikat luua. Kasutajal tuleb ainult seadme kohal käsi liigutades klahvidele vajutada ja erinevate klahvikombinatsioonide abil muuta seaded endale meelepäraseks.
Õppimine ja teadus
Lisaks loomingulistele ja meelelahutuslikele rakendustele on olemas ka harivad rakendused. Nendest parimad on Cyber Science ja Frog Dissection. Cyber Science's saab kasutaja tutvuda inimese koljuga, võtta selle tükkideks ning tutvuda kõigi sealsete luudega. Lisaks saab kasutaja ennast proovile panna, võttes vastu rakenduses olevaid väljakutseid. Frog Dissection on hea võimalus kasutajal tundma õppida kahepaiksete sisemust ilma käsi määrimata ning sealjuures saada hea ülevaate organite funktsioonidest ja kahepaiksete elust. Rakendusega Exoplanet avaneb kasutajal võimalus tutvuda meie päikesesüsteemiga ning rännata mõõda Linnutee galaktikat, et näha, mis tähed ja planeedid meie ümber on.
Liechtenstein 2022. aasta taliolümpiamängudel
Liechtenstein osales 2022. aasta taliolümpiamängudel Pekingis 2 sportlasega.
Liechtensteini esindasid mäesuusataja Marco Pfiffner ja murdmaasuusataja Nina Riedener.
Karepa algkool
Karepa algkool oli aastatel 1919–1962 Karepa külas tegutsenud algkool.
Karepa algkool asutati 1919. aastal Rutjal. Karepale koliti 1920. aastal. Kool oli algselt kolmeklassiline. 1930. aastatel muudeti algkool kuueklassiliseks, kuid Karepal asusid vaid I, III ja V klass. II, IV ja VI klass asusid Seljal.
Karepa koolis on õppinud ajakirjanik Ott Kool ja kultuuritegelane Arno Kasemaa.
Karepa algkooli juhatajad on olnud Juliane Melanie Peterson-Sikk (1920–1934), Marta Tambik (1934), Leida Hein (1934–1937), Marge Kilkson-Paluri (1937), Ella Puusepp, Salme Tammin, Ärna Linnuste, Helga Esberg, Emilie Viira ja Elli Kasemaa (1947–1962).
Karepa algkooli tegevus lõpetati 1962. aastal.
Endises Karepa algkooli hoones asub nüüd Karepa raamatukogu. Kooli 80. aastapäeval 1999. aastal avati endise koolimaja seinal mälestustahvel.
Nadežda Antipenko
Nadežda Antipenko (sündinud 10. mail 1988 Tallinnas) on Eesti baleriin.
1991. aastal hakkas ta tegelema sportvõimlemisega ning sai oma vanusegrupi meistriks.
Aastal 1999 astus ta Tallinna Balletikooli, kus tema õpetajaks oli Tiiu Randviir-Tölp. 2008. aastal lõpetas ta kooli ja asus tööle Rahvusooperis Estonia balletiartistina.
Lembit Palm (skulptor)
Lembit Palm (sündinud 27. oktoobril 1944 Purtse-Uueküla) on eesti skulptor.
Ta on lõpetanud Tartu Kunstikooli 1969. aastal ja Eesti Riikliku Kunstiinstituudi (ERKI) 1974. aastal.
1977–1988 töötas Eesti Riiklikus Kunstiinstituudis õppejõuna ja alates 1993. aastast samas kõrgkoolis (toonase nimega Tallinna Kunstiülikoolis) skulptuuriosakonnas assistendina.
Eesti Kunstnike Liidu liige 1979. aastast.
Ants Otsa
Ants Otsa (30. juuni 1942 Tartu – 7. mai 2021) oli eesti sõudja.
Sportima hakkas keskkoolis, sõudetreeninguid alustas 1960 Kalevi SK-s Jüri Kuruli juhendamisel.
Võitis 1960 NL-i noortemeistrivõistlustel kaheksapaadil hõbeda. Tulnud 4 korral Eesti meistriks:
Hal Markarian
pisi|240px|[[B-2 Spirit, mille loojaid oli ka Hal Markarian]]
Hal Markarian (armeenia keeles Հել Մարգարյան Hel Margarjan; 1929 – 2012) oli armeenia päritolu Ameerika Ühendriikide lennukikonstruktor.
Markarian oli vaidtiib-tüüpi Ameerika Ühendriikide õhuvägede strateegilise kaugpommituslennuki Northrop Grumman B-2 Spirit konstruktoreid (lennuki B-2 esmalend toimus juulis 1989). Markarian alustas tööd selle kallal 1979. aastal.
Iirlased
pisi|Iirlaste diasporaa Iirlased (iiri keeles Muintir na hÉireann, na hÉireannaigh) on keldi rahvas, kes pärineb Iirimaalt, saarelt Loode-Euroopas. Ajalooliselt on iirlased kõnelnud iiri keelt, kuid tänapäeval on selle kõnelejate arv järsult vähenenud ning suurem osa iirlastest kõneleb emakeelena inglise keelt.
Iirimaa on olnud asustatud umbes 9000 aastat. Legendide järgi põlvnevad iirlased sellistest müütilistest esivanematest nagu nemeedlased, fomoorid, Fir Bolg, Tuatha Dé Danann ja mileeslased.
Keskajal suhtlesid iirlastega peamiselt šotlased ja viikingid. Nende kontaktide tõttu on oluline hulk islandlasi iiri päritolu. Kõrgkeskajal toimunud anglonormanni sissetung ning sellele järgnenud Inglise asunike immigratsioon ja Inglise ülemvõim tõid Iirimaale hulgaliselt normanne ja flaame. Märksa varem jõudsid saarele kõmrid, piktid, bretoonid ning väiksemad gallide ja anglosakside rühmad.
Ajaloos on olnud arvukalt silmapaistvaid iirlasi. 6. sajandi iiri munka ja misjonäri Columbanust on nimetatud üheks "Euroopa isadest"; talle järgnesid Würzburgi Kilian ja Salzburgi Vergilius. Teadlane Robert Boyle kannab hüüdnime "keemia isa", Johannes Scotus Eriugena ja George Berkeley olid mõjukad filosoofid. Kuulsate maadeavastajate hulka kuuluvad Brendan Meresõitja, Ernest Shackleton ja Tom Crean. Iirlaste seas on olnud palju kirjanikke, näiteks Jonathan Swift, George Bernard Shaw ja Oscar Wilde, nobelistid William Butler Yeats ja Seamus Heaney. Mõningatel andmetel pärines esimene Põhja-Ameerikas sündinud eurooplasest laps mõlema vanema poolest iirlastest. Iirlane oli legendi järgi ka esimene eurooplane, kes astus Ameerika pinnale Christoph Kolumbuse ekspeditsiooni käigus 1492. aastal.
Paljud iirlased elavad Lääne riikides, eriti ingliskeelsetes maades. Ajalooliselt on väljarännet põhjustanud poliitilised ja majanduslikud põhjused ning näljahäda. Tänapäeval elab diasporaas hinnanguliselt 50 kuni 80 miljonit iirlast. Suurimad iiri kogukonnad on Suurbritannias, Ameerika Ühendriikides, Austraalias, Kanadas, Argentinas, Tšiilis, Jamaical, Trinidadil, Lõuna-Aafrika Vabariigis, Uus-Meremaal, Mehhikos, Prantsusmaal, Saksamaal ja Brasiilias. Kõige enam iiri päritolu inimesi elab USA-s – umbes kümme korda rohkem kui Iirimaal.
Samas võivad hinnangud olla ülimalt ebatäpsed, sealhulgas ka USA-s ja Kanadas rahvaloendusel saadud päritoluandmed. Enamik immigrante (nt Austraalias, USA-s ja Kanadas) on segapäritolu ning nende valik suguvõsaliinide vahel põhineb sageli mitte faktidel, vaid isiklikul eelistusel või perekonnalegendidel. Jim Webbi arvamust mööda põlvnevad ligi pooled väidetavad iiri päritolu ameeriklased, eriti protestandid, tegelikult Ulsteri šotlastest (šotlastest, kes elasid Põhja-Iirimaal, mitte Šotimaal).
Kohtla-Järve Järve Vene Gümnaasium
Kohtla-Järve Järve Vene Gümnaasium oli vene õppekeelega gümnaasium Kohtla-Järvel Järve linnaosas aadressil Järveküla tee 39. Kool suleti 31. augustil 2019.
Georg August Arthur von Grünewaldt
Arthur Georg von Grünewaldt (15. september 1868 Koigi mõis, Järvamaa – 17. november 1929 Tallinn) oli baltisaksa poliitik, Virumaa kreisisaadik ja Eestimaa rüütelkonna maanõunik.
Arthur Georg von Grünewaldt oli Järvamaa kreisisaadiku, 1892–1893 Eestimaa rüütelkonna peamehe ja 1889–1901 oli ta Eestimaa rüütelkonna maanõuniku Johann Georg Ernst von Grünewaldti poeg. Ta õppis Kollmanni eragümnaasiumis ja Tartu Ülikoolis õigusteadust ning agronoomiat aastatel 1886–1889.
Lisaks Triigi mõisale kuulus talle ka Uniküla mõis. Arthur Georg von Grünewaldt ostis Triigi mõisa 1897. aastal. Triigi mõisasüda jäi tema valdusse 1939. aastani.
Maetud Väike-Maarja kalmistule.
Changsha Shi
pisi|Changsha Shi asend Hunani provintsis Changsha Shi (长沙市 Chángshā Shì) on ringkonna õigustega linn Hiinas, Hunani provintsi keskus.
Kārļi
Küla asub valla keskosas merepinnast 130 meetri kõrgusel Amata jõe kaldal. Kārļi jääb valla keskusest Ausmasest 5 ja Riiast 78 kilomeetri kaugusele.
Asulas asub Kārļi mõisa (Karlsruhe) süda. Nõukogude perioodil rajati selle juurde puukool ja kalakasvatus. Külas asub Kārļi bussipeatus.
Priscilla ja vihmavari
"Priscilla ja vihmavari" on Frank Powelli ja Mack Sennetti poolt Ameerikas 1911. aastal loodud tummfilm.
Kepikõnd
pisi|Kepikõndijad Tartu linna tervisepäeval koos päeva maskotiga, 22. september 2012 pisi|Kepikõndijad Tartu linna tervisepäeval Keskpargis, 22. september 2012 Kepikõnd (soome keeles sauvakävely) on Soomest pärit tervisespordiala: käimine, mida harrastatakse spetsiaalsete suusakeppe meenutavate käimiskeppidega. Kepikõndi ei tohiks segi ajada käimise kui võistlusspordialaga.
Ajalugu
Kepikõnniks nimetatakse tervisekõndi, kus abivahendina kasutatakse spetsiaalselt disainitud keppe. Kuigi sarnast tehnikat on trekkijad, matkajad ja suusatajad kasutanud juba aastakümneid, ei olnud kepikõnni mõistet ametlikult defineeritud enne Mauri Repo teose "Hiihdon lajiosa" ilmumist 1974. aastal Repo arendas oma kepikõnnikäsitluse välja suviste suusatamistreeningute alusel. See hõlmas harjutuste esimest seletust, juhendeid, põhjendusi füsioloogilistest ja psühholoogilistest kasuteguritest ning nõudeid tarvitatavatele keppidele.
1997. aastal tootis ja turustas esimesed kepikõnnikepid Soome firma Exel. Termin "kepikõnd" ("Nordic walking") sai rahvusvaheliselt tuntuks 1999. aastal ühe Exeli reklaamlehe kaudu.
Levinud valearusaamad
Kuigi esimesi tervisekõnni keppe ja käimistehnikaid tutvustas Exerstrider Ameerika Ühendriikides 1998. aastal, polnud nende kõnnikepid kuigi sarnased tänapäevastega. Esmased kepid olid raskemad ja sarnanesid pigem mägisuusa- või matkakeppidega, millel oli lihtne rõngaskäeside (hiljem ka täiesti ilma sidemeta). Kepikõnd ja Exerstrideri propageeritud exerstriding kasutavad sarnasusele vaatamata eri tehnikat ja varustust, kuid neid aetakse tihtipeale segamini ja peetakse ekslikult samaks.
Angry Birds: Kurjad linnud. Film
"Angry Birds" (eesti keeles "Kurjad linnud") on 2016. aastal valminud Soome-Ameerika päritolu animeeritud 3D-komöödiafilm.
Kepikõnd
Kasutegurid
Võrreldes tavakõnniga töötab kepikõnnil kogu keha suurema koormusega ning annab igal sammul triitsepsile, biitsepsile, õlgade, alakeha-, selja- ja teistele põhilihasegruppidele lisakoormust. Kepikõnd võib suurendada energiakulutust kuni 46% kui keppideta kõndimine. Tõestatud on ka see, et kaheteistkümne nädalaga suurendab kepikõnd ülakeha lihaste vastupidavust kuni 38%.
Angry Birds: Kurjad linnud. Film
Film põhineb Rovio Entertainmenti samanimelisel mängul. Filmi lavastasid Clay Kaytis ja Fergal Reilly. Stsenaariumi kirjutas Jon Vitti ning loo autorid on Mikael Hed, Mikko Pöllä ja John Cohen.
Kepikõnd
Varustus
Kepikõnnikepid on tunduvalt lühemad kui need, mida soovitatakse murdmaasuusatamisel. Vale pikkusega keppide kasutamine võib anda kõndija põlvedele, puusadele ja/või seljale lisapinget ning vähendab ka muid kasutegureid. Kepikõnnil kasutatakse nii ühe- kui ka kaheosalisi reguleeritavaid, teleskoopilise keerdluku süsteemiga keppe, millel on käepidemed ja spetsiaalsed sõrmedeta kindaid meenutavad käesidemed. Nii seisavad kepid hästi käes ja see aitab jõudu kehas õigetele lihasegruppidele jaotada.
Angry Birds: Kurjad linnud. Film
Film räägib ühest valesti mõistetud kurjast linnust, kes näitab, et viha ei maksa häbeneda, vaid seda tuleb lihtsalt õigel hetkel headel eesmärkidel ära kasutada.
Kepikõnd
Varustus
Erinevalt trekkingukeppidest on kepikõnnikepid koos eemaldatava kummiotsikuga, mida saab kasutada kõval pinnal, ja vastupidavate metallotsikutega, mida saab kasutada pehmel pinnasel, nagu muld, liiv ja lumi. Enamik keppe on tehtud kergest alumiiniumist, süsinikkiust või komposiitmaterjalidest. Ehkki turustatakse ka spetsiaalseid kepikõnnijalatseid, ei ole neid tingimata tarvis. Mugavad vaba aja või jooksujalanõud sobivad kepikõnniks ideaalselt.
Varustuse valimine
Kepikõnnikeppide valimisel on soovitatav pöörata tähelepanu järgnevatele asjaoludele:
Angry Birds: Kurjad linnud. Film
Sisu
Filmi sündmustik leiab aset saarel, mida asustavad ainult rõõmsad lennuvõimetud linnud – või peaaegu ainult. Nimelt on sealses paradiisis tujukas Red, kiire Tarmo ja plahvatav Pomm olnud alati autsaiderid. Filmi peategelane Red on kogu aeg vihane, tal ei ole sõpru ja ta ei meeldi mitte kellelegi. Tegelikult ei meeldi talle ka mitte miski. Red ei ela koos teiste lindudega saare keskel asuvas külas, vaid rannal. Ta igatseb endale sõpru, seltskonda ja ühtekuuluvustunnet, aga ta ei oska ega taha olla teistmoodi ainult selleks, et sisse sobituda. Pärast ühte järjekordset vihapurset saadetakse ta viharavile, kus on ka Tarmo ja Pomm.
Kepikõnd
Varustuse valimine
Valem õige kepipikkuse valimiseks on üldiselt kõndija pikkus korda 0,7 (± 5 cm ). Näiteks 185 cm pikkune mees kasutaks 185 × 0,7 = 129,5 cm pikkusi keppe. Lühemaid keppe (kuni –5 cm) eelistavad need, kes soovivad teha kergemat trenni. Sellised kepid on ideaalsed inimestele, kes kannatavad kaaluprobleemide käes, on mõnest haigusest taastumas või pole pikka aega sporti teinud. Pikemad kepid (kuni +5 cm) on intensiivsema treeningu jaoks ja sobivad neile, kes on spordiga kaua tegelenud.
Angry Birds: Kurjad linnud. Film
Sisu
Ühel päeval maabub rannale üks salapärane laev, mis on täis rohelisi sigu, kes väidavad, et on maadeavastajad ja on tulnud rahus. Nad tutvustavad lindudele uusi leiutisi ja trikke. Samal ajal ilmub aina rohkem sigu juurde ja Red muutub üha kahtlustavamaks nende heade kavatsuste suhtes, kui sead tasapisi saart vallutavad. Ta otsustab minna otsima Vägevat Kotkast, kes legendi järgi suudab ainukesena saart kaitsta ning on ka ainus lind, kes suudab lennata, kuid Kotkast pole nähtud juba aastaid. Redi saadavad sellel matkal tema lahutamatud sõbrad Tarmo ja Pomm. Kolm rändurit leiavad kotka, kuid peavad pettuma. Vägevast Kotkast pole enam peaaegu midagi alles. Ta on ülekaaluline, enesekeskne ja pensionieas. Red, Tarmo ja Pomm vaatavad läbi Vägeva Kotka binokli ja näevad, et samal ajal kui linnud pidu peavad, peidavad sead saarele lõhkeaineid. Kolmik mõistab, et pidu oli maskeering, et sead saaks samal ajal mune varastada. Nad üritavad veenda ka Kotkast neid aitama, kuid Kotkas keeldub. Red, Pomm ja Tarmo suunduvad teisi linde hoiatama ja sigasid peatama, kuid see ei õnnestu ja sead põgenevad koos munadega ning nende lõhkeained hävitavad küla. Kuid enne, kui linnud ise aru saavad, mis juhtus, innustab Red neid oma viha vabastama ja oma mune tagasi võtma.
Kepikõnd
Tehnika
Liikumine kätes, jalgades ja kehas on rütmi poolest üpris sarnane kiirkõnnile. Kepikõnni ajal vahelduvad vastasjalg ja vastaskäsi rütmiliselt, liikudes ette ja taha. Et saavutada parimad treeningutulemused, on kohe alguses oluline selgeks õppida kepikõnni rütm ja liikumine. Käte ette ja taha liikumisulatus reguleerib ka sammupikkust. Pärsitud käeliigutused tähendavad ka pärsitud puusaliikumist ja sammu. Mida pikem kepitõuge, seda pikem samm ja seda jõulisem puusa ja ülakeha rotatsioon. See tagab ulatusliku liikumise ning treenib kogu keha.
Angry Birds: Kurjad linnud. Film
Sisu
Linnud ehitavad paadi, et sõita sigade saarele. Seal nad leiavad, et sead elavad müüriga ümbritsetud linnas. Arvates, et munad on viidud linna keskel asuvasse lossi, otsustavad linnud kasutada sigade kingitud ragulkat nende endi ründamiseks. Jõudes lossi avastavad Red, Pomm ja Tarmo munad suure katla kohalt võrgus rippumas. Sead ootavad innukalt katla kõrval, et munad ära süüa.
Vägev Kotkas saabub mune päästma, olles eelnevaid sündmusi läbi oma binokli jälginud. Samal ajal kui kotkas aitab mune vedada, kukub põgenemise käigus üks muna maha ja veereb lossi tagasi. Red võitleb sigade kuningaga, et muna tagasi saada. Samal ajal toimub ka lossist väljas lahing sigade ja lindude vahel. Red ja sigade kuningas on jõudnud lõhkeainete lattu, Redil õnnestub need süüdata ja jõuab ise koos munaga õigel ajal katla alla peitu minna. Terve linn hävib plahvatuse käigus.
Red pääseb paja alt välja ning temaga koos on kolm väikest sinist lindu. Iga muna leiab enda pere ja kõik on õnnelikud ning suunduvad oma koju, lindude saarele, tagasi.
Red kuulutati kangelaseks ning talle kirjutati selle auks laul. Samuti toodi ta maja külasse tagasi.
Kepikõnd
Organisatsioonid
Ala tutvustamise ja arendamise käigus on asutatud mitu rahvusvahelist organisatsiooni, mis levitavad kepikõnni ideed:
Angry Birds: Kurjad linnud. Film
Sisu
Filmi lõputiitrite ajal on näha, et osad sead jäid ellu suurest plahvatusest ning neil on tekkimas uus plaan, kuidas munad tagasi varastada.
= Osades =
Eesti keelde dubleerisid: Kaasa tegid veel paljud Eesti näitlejad: Helene Vannari, Tõnis Niinemets, Piret Viisimaa, Priit Öövel, Taavi Lepik, Mihkel Tikerpalu, Meeli Seerma, Anni Tross, Mete-Mari Aule, Karin Lõhmus, Laura-Lee Pint, Margus Tammela, Gert Hatsukov, Piret Jalakas, Jette Aus, Erkki Aule, Uku Toomet, Rando Arand.
= Tootmine = Rovio Entertainment plaanib teha filmile järge.
Muusika
"Angry Birds Movie: Original Motion Picture Soundtrack" on filmi "Angry Birds" muusika album. Album ilmus 6. mail 2016.
Avaldamine
Filmi esilinastus toimus 1. mail 2016 Saksamaal. Järgmisena avaldati see Prantsusmaal 5. mail ja Sloveenias 7. mail. Eestis linastus film 13. mail. Viimasena esilinastus see Jaapanis 1. oktoobril.
Angry Birds filmi DVD ja Blu-ray avaldamiskuupäev oli määratud 16. augustiks 2016.
Kriitika
Suurim tugevus Angry Birdsi filmis on filmitegijate oskus kasutada maksimaalset ära 3D-efekte.
"Kahju, et filmi sisu on nii tavaline – ebatõenäoline kangelane päästab jälle maailma. Õnneks päästab kuivuse käes kannatava narratiivi suures osas hea tabav huumor, naljakad tegelased ja humoorikad situatsioonid. Oma panuse annavad ka kavalad ja isegi ootamatud peidetud austusavaldused teistele filmidele (lastefilmis on vihje Kubricku õudusfilmile "Hiilgus"). Eesti parimate dublaažinäitlejate töö on väga loomulik ning eestlaste huumor ei tee ka paha – ühel hetkel laulavad tegelased näiteks Ott Leplandi hitti "Kuula"", kirjutab Kinoveeb.
Vaata ka
= Viited =
Margus Paju
Ta on lõpetanud 2002. aastal Tallinnas Vanalinna Hariduskolleegiumi Gümnaasiumi. Samal aastal alustas ta õpinguid Tallinna Ülikoolis filmi- ja videoõppetooli filmikunsti kursusel, mille juhendaja oli Jüri Sillart.
Pärast ülikooli lõpetamist 2006. aastal tegutses ta filmiajakirjaniku ja vabarežissöörina. 2008. aastast töötab ta režissöörina produktsioonifirmas Nafta.
Samal aastal astus ta Tallinna Ülikooli Balti Filmi- ja Meediakooli rahvusvahelisse magistriõppesse mängufilmi režii erialale.
Karepa sadam
Karepa sadam on sadam Lääne-Viru maakonnas Haljala vallas Karepa külas Türineeme poolsaare idakaldal.
Sadam on olnud kasutusel kalasadamana. Sadama rajatised on ehitatud kolhooside algaastatel ja praeguseks lagunenud. Nõukogu perioodil oli Karepal algul Gorki-nimelise kalurikolhoosi (1945–1976), hiljem Kirovi-nimelise kalurikolhoosi brigaadikeskus ja sadam.
Sadama juures on madal kivimuul. Nüüdisajal ei ole Karepa sadam kantud sadamaregistrisse.
2013. aastal kehtestas Vihula vallavolikogu Karepa sadama detailplaneeringu, mille järgi on kavandatud sadama väljaehitamine harrastuskalurite väikesadamaks S3. Planeeringu järgi rajatakse seisukai 16 paadile ja teeninduskai kolmele silduvale paadile.
Toužim
Toužim (saksa keeles Theusing) on linn Tšehhis Karlovy Vary maakonnas Karlovy Vary ringkonnas. Toužim asub Karlovy Varyst umbes 21 km lõunakagus.
Toužim asub merepinnast 612 meetri kõrgusel.
Toužimit on esmamainitud 1354. aastal, linnaõigused sai 1469. aastal.
Toužimi vanalinn on alates 10. septembrist 1992 ajalooline linnakaitseala.
Daškaŭka
Daškaŭka (transkribeerituna Daškavka) on agrolinnake ja endine alev Valgevenes Mahiloŭ oblastis Mahiloŭ rajoonis, Daškaŭka külanõukogu halduskeskus. Asula asub Dnepri kaldal Mahiloŭ linnast 18 kilomeetrit lõuna pool, seal asub Daškaŭka raudteejaam.
Foshan Shi
Foshan (佛山) on ringkonna õigustega linn Hiinas Guangdongi provintsis.
Daškaŭka
Daškaŭkas on keskkool, muusikakool, postkontor, apteek, kino ja raamatukogu. Vaatamisväärsusteks on sealne juudi kalmistu, XX sajandi alguses ehitatud apteegi, haigla ja raudteejaama hooned ning sealne mõisakompleks.
Pammana rannapatarei
Pammana rannapatarei nr 197 (IV-100/51-mm) oli Pammana poolsaarel asunud NSV Liidu Balti laevastiku Läänemere rajooni rannakaitse rannakaitsepatarei, Saare maakonnas Saaremaa vallas.
Daškaŭka
Ajalugu
Kirjalikes allikates on asulat mainitud esimest korda aastal 1597. Selle asutasid Sołomereckid. Aastal 1758 sai Daškaŭkast alev.
Pammana rannapatarei
Pammana poolsaar
Pammana poolsaar on Saaremaa põhjapoolseim osa. Poolsaart ümbritseb Soela väin. Poolsaarega piirneb mitu väikest saart (Pakulaid; Pihlalaid; Väikekuiv; Suurkuiv). Suurem osa Pammana poolsaarest on kaetud metsaga. Poolsaarel on kolm küla (Pammana, Murika ja Soela).
Daškaŭka
Ajalugu
pisi|left|Mõisa peahoone
Pammana rannapatarei
Pammana rannapatarei
Pammana rannakaitse patarei loomist alustati 1939. aastal ning tööd lõpetati umbes 2 aastat hiljem. Patarei ehitati Teise maailmasõja eel. Patarei ehitati NSV Liidu poolt baaside lepingu alusel kindlustamaks Balti laevastiku Läänemere rajooni rannakaitset. Pammana rannakaitse patarei kuulus Saaremaa rannakaitse sektori 206. suurtükidivisjoni patareide koosseisu (Pammana rannakaitsepatarei nr 197). Patareis oli algselt 4 suurtükki, hiljem 2. Pammana patareis (nr 167) oli algselt 4 100mm suurtükki. Allikates on nende laialipaigutamises lahknevusi: on andmeid, et 2 suurtükki 2-100/51-mm («Ориссарская оборонительная позиция») paigutati Triigi ninale või Pulli pangale Taaliku sadama lähedusse («батарея Трииги» или «батарея Таалику»). Teine allikas kinnitab 4-100/51-mm patarei olemasolu Pulli pangal.
Tammsaare Teater
Tammsaare Teater on aastast 1947 Tallinnas tegutsev teater.
Pammana rannapatarei
Pammana rannapatarei
Sümbolite (IV-100/51) tähendus kahuripatarei nimes:
Daškaŭka
Ajalugu
Aastal 1885 avati Daškaŭkas kool. Aastal 1897 olid alevis õlipress, kaks sepikoda, veski, üks õigeusu kirik, kümme poodi, kaks sepikoda, kolm võõrastemaja, üks kõrts ja jõesadam. Aastal 1902 valmis alevit läbiv Peterburi-Odessa raudtee.
Pammana rannapatarei
Suuline informatsioon Pammana rannapatarei kohta
Pammana rannapatareis asus 4 Nõukogude Liidu sõdurite ehitatud suurtükipesa. Suurtükipesades asusid 130/50 mm B-13 1936 kahurid. Kahurite liikumisulatus oli 180 kraadi ning laskekaugus küündis veerandsaja kilomeetrini. Kahurimürsk kaalus umbes 50 kilo. Patareis tegutses sadakond sõdurit ning kasarmuid oli patareis kokku kolm. Kasarmud olid ehitatud palkidest ning kaevatud pooleldi maa sisse. Kahurite vahel oli võimalik varjatult liikuda mööda kaevikuid. Lisaks oli patareis laskemoona ladu, mis pandi Nõukogude Liidu sõdurite taganedes põlema. 2017. aasta seisuga on säilinud Pammana rannapatareist vaid kasarmu endised asukohad ja suurtükipesade varemed.
Daškaŭka
Ajalugu
Aastal 1818 vallutas alevi Saksa armee. Samast aastast hakkas alev kuuluma Valgevene Rahvavabariiki, ent peagi vallutas selle Punaarmee. 3. märtsil 1924 läks alev Vene NFSV koosseisust Valgevene NSV koosseisu. Alevist sai toona külanõukogu halduskeskus, ühtlasi muudeti selle staatus külaks. Sajkslased vallutasid küla taas aastal 1941. 28. juunil 1944 ületas Punaarmee Daškaŭka kohal Dnepri ja vabastas küla.
Pammana rannapatarei
Suuline informatsioon Pammana rannapatarei kohta
Pärast Teist maailmasõda moodustati Pammana poolsaare Murika küla piirkonnas 130 mm Murika rannapatarei ja 8 km edela poole Kõruse 127 mm patarei.
Tammsaare Teater
Aastatel 1947–1991 ja 1994–1996 kandis teater nime A. H. Tammsaare nimeline Rahvateater. 1991. aastal ühines teater nukurahvateatriga Käpik ja aastatel 1991–1994 tegutseti koos nime Toomteater all. 1996. aasta jaanuaris sai Toomklubi endale sooja ja ruumika kodu Vene tänaval, kuhu sai kolida ka teater. Alates 1996. aasta märtsist kandis teater jälle nime A. H. Tammsaare nimeline Teater. Aastast 2011 tegutseb teater mittetulundusühinguna Tammsaare Teater.
Enn Madi
Enn Madi (25. oktoober 1943 Tartu – 30. juuli 2002 Tartu) oli eesti rahvatantsupedagoog.
1962. aastal lõpetas ta Elva Keskkooli. 1968. aastal lõpetas ta Tartu Riikliku Ülikooli saksa filoloogia erialal.
Ta oli rahvatantsuansambli Tarbatu kunstiline juht aastatel 1976–1996. 1999. aastal asutas ta tantsuseltsi Toome.
Ta oli 1995. aastal Tartus toimunud üliõpilaste laulu- ja tantsupeo Gaudeamus üldjuht, 1999. aastal toimunud XVI üldtantsupeo üks üldjuhte ning 2000. aastal toimunud Soome-Eesti ühistantsupeo üldjuht.
Tema ettepanekul asutati 1997. aastal Helju Mikkeli nimeline tantsupreemia.
Tema 65. sünniaastapäeval 25. oktoobril 2008 avati Tartus Raadi kalmistul tema mälestuskivi.
Natüürmort õuntega
„Natüürmort õuntega“ (prantsuse keeles „Nature morte aux pommes“) on prantsuse kunstniku Paul Cézanne'i õlimaal lõuendil (natüürmort).
Umbes 1890. aastal valminud teos asub Ermitaažis Peterburis.
Kaksiktäht
pisi|[[Kosmoseteleskoop Hubble|Kosmoseteleskoop Hubble'i pilt Siiriuse kaksiksüsteemist. Siirius B on selgelt eristatav all vasakul]]
Heledamat tähte kahest nimetatakse peatäheks ehk primaartäheks. Teist tähte kutsutakse üldiselt kaaslaseks ehk sekundaartäheks.
Kaksiktähed on astronoomiliselt väga tähtsad objektid, sest tähtede orbiitide järgi ümber üksteise saab määrata komponentide massid, mida saab seada vastavusse teiste tähtede parameetritega, ning seeläbi võib saadud seoseid kasutada üksikute tähtede masside määramiseks.
Tihti leitakse kaksiktähti optilise vaatluse teel, mispuhul kutsutakse neid visuaalseteks kaksiktähtedeks (visuaalselt võivad kaksiktähtedena paista ka tähed, mis tegelikult ei ole gravitatsiooniliselt seotud). Kaksiktähti võib avastada ka kaudsete meetodite abil, näiteks spektroskoopiliselt või astromeetriliselt. Kui kaksiktähede orbiidid juhtuvad olema tasandil, mis on meie vaatetasandil, siis varjutavad tähed perioodiliselt teineteist. Selliseid kaksiktähti nimetatakse varjutusmuutlikeks või fotomeetrilisteks kaksiktähtedeks (kuna tihti avastatakse neid fotomeetriliste vahenditega ehk uurides süsteemi heleduskõverat).
Kui kaksiktähed on teineteisele küllalt lähedal, võivad nad gravitatsiooniliselt mõjutada kaaslase atmosfääri. Mõnedel juhtudel võib toimuda isegi massi ülekandumine. Seega võib kaksiktähtede evolutsioonis olla faase, mida üksikud tähed läbida ei saa.
Teke
Kuigi kaksiktähtede teket viisil, kus kaks üksikut tähte muutuvad gravitatsiooniliselt seotuks, ei saa kõrvale jätta, on see äärmiselt väikese tõenäosusega. Ühelt poolt üksikute tähtede suhteliselt suure distantsilise eralduse tõttu ja teiselt poolt, sest energia jäävus nõuab ka kolmanda keha olemasolu. Kaksiktähtede suhteliselt suur sagedus ja kaksiksüsteemide vaatlused, kus mõlemad komponendid on suhteliselt noored, tõestavad, et kaksiktähed tekivad juba tähetekkeprotsessi käigus. Molekulaarudu mureneb ja tekib mitu suhteliselt lähestikku asuvat prototähte.
Esinemissagedus
Arvatakse, et ligikaudu 1/3 tähesüsteemidest Linnutees on mitmiksüsteemid ning ülejäänud 2/3 on üksikud tähed Kuna kaksiksüsteemide tekke tõenäosus on otseselt seotud algse molekulaarudu massiga, on kaksiktähtede komponentide seas vähe väikse massiga tähti. Suurem osa tähtedest – ligikaudu pooled – on aga väikese massiga punased kääbused, mis on üldjuhul ka üksikud.
Orbiidid ja süsteemi konfiguratsioon
pisi|vasakul|Kunstniku nägemus massiülekandega süsteemist, teine komponent on antud juhul väike kompaktne objekt (valge kääbus, neutrontäht või must auk)
Dünaamilistel põhjustel pole mitme keha süsteemid üldjuhul stabiilsed. Näiteks kolme keha süsteemis, kus kõik kehad on ligilähedaste massidega ja omavahelised kaugused väikesed, heidetakse ebastabiilsuste tõttu üks keha suhteliselt kiiresti välja, ning alles jääb enamasti stabiilne kaksiksüsteem. Kaksiktähe komponentide orbiidid sõltuvad peamiselt primaar- ja sekundaartähe masside suhtest. Tiirlemisperioodid ulatuvad mõnest tunnist kuni tuhandete aastateni.
Kaksiksüsteemi konfiguratsiooni tüübi määrab komponentide omavahelise kauguse suhe komponentide suurusesse.
Kaksiktähe komponendid on teineteisest evolutsioonilise mõju poolest eraldatud, kui kumbki täht asub oma Roche regioonis, ehk alas, kus tema enda gravitatsioon on tugevam kui kaaslase oma. Sel juhul komponendid teineteise evolutsioonile mõju ei avalda ning komponentide areng kulgeb sarnaselt üksiktähtede arenguga. Enamik kaksiktähti kuulub sellesse klassi.
Süsteemis, kus üks komponentidest täidab täielikult oma Roche'i pinna ja teine komponent mitte, tekib massi ülekandumine. Roche'i pinda täitva tähe (doonori) pinnalt liigub gaas kaaslasele. Massi ülekandumise protsess määrab ära süsteemi evolutsiooni. Paljudel juhtudel moodustab ülekanduv gaas akreteeriva komponendi ümber akretsiooniketta.
Kontakt-kaksiktähtedes täidavad mõlemad komponendid oma Roche'i pinnad. Täheatmosfääride ülemised osad moodustavad ühise atmosfääri, mis ümbritseb mõlemat komponenti. Sedamööda, kuidas hõõrdumine ühises atmosfääris pidurdab komponente, võivad tähed lõpuks ühineda.
Planeedid
pisi|Kunstniku ettekujutus loojanguhetkest hüpoteetilisel kuul, mis on orbiidil ümber planeedi [[HD 188753 Ab (ülal vasakul) ,mis on orbiidil ümber kolmiktähe. Heledaim täht kolmest on vahetult horisondi all]] Ulmest on tuttav kujutlus mitme tähega planeedist. Reaalsuses on mitmed orbiidid aga dünaamilistel põhjustel välistatud. Ebastabiilsel orbiidil asuv planeet heidetakse kiiresti kas süsteemist välja või sunnitakse ta stabiilsemale orbiidile. Mõned orbiidid, kuigi stabiilsed, esitaksid biosfäärile väga suuri väljakutseid, tulenevalt pinnatemperatuuri suurest erinevusest orbiidi erinevates punktides. Planeete, mis on orbiidil ümber ühe kaksiktähe komponendi, nimetatakse S-tüüpi orbiidiga planeetideks, ning planeete, mis on orbiidil ümber mõlema komponendi, nimetatakse P-tüüpi orbiidiga planeetideks. Hinnanguliselt 50–60% kaksiktähti omab stabiilseid orbiite, mis on biosfäärile potentsiaalselt sobivad.
Pille Reimann
Pille Reimann (aastani 1968 Pille Paavel; sündinud 16. aprillil 1948 Pärnus) on eesti sõudja.
Lõpetas 1966 Pärnu 1. Keskkooli.
Töötas 1966–1995 Pärnu Kaubandusvalitsuses hulgilao juhatajana.
Sõudmine
Meistersportlane (1975).
Kuulunud Dünamosse.
Isiklikku
Tütar Kristi Reimann (16. II 1969) on tulnud 1984 roolijaga neljapaadil Eesti meistriks. Poeg Anti Reimann (21. II 1973) on tulnud 1992 kaheksapaadil Eesti meistriks.
Kohtla-Järve Täiskasvanute Gümnaasium
Kool asutati 1959.
MID (ansambel)
MID on Eesti ansambel.
Kohtla-Järve Täiskasvanute Gümnaasium
Nimed:
Oidipus (Dryden)
"Oidipus" (inglise keeles koos alapealkirjaga "Oedipus: A Tragedy") on inglise näitekirjanike John Drydeni ja Nathaniel Lee heroiline värssdraama, mis põhineb vanakreeka kirjaniku Sophoklese tragöödial "Kuningas Oidipus" 5. sajandist eKr.
"Oidipuse" esitamise litsents anti Londoni teatritrupile Duke's Company 1678. aastal ning näidend ilmus trükist kirjastajate R. Bentley ja M. Magnesi juures 1679. aastal. Teost saatis suur lavaline edu, sellest sai üks Inglise restauratsiooni menukamaid draamasid.
Näidend kirjutati, arvestades omaaegset keskmist tunduvalt ületavate lavatehniliste võimalustega, kuna Duke's Company oli just asunud uude, tehnikaga hästi varustatud teatrihoonesse. Ehkki tänapäeva vaatajate maitse jaoks peetakse draama lõpplahendust liialt veriseks, pälvis see oma kaasajal rahvusvahelise tunnustuse: 1700. aastal ülistas seda pealkirja all "Celebratur Oedipus" isegi Leipzigis ilmuv teadusajakiri Acta Eruditorum, mille oli asutanud Gottfried Wilhelm Leibniz. Tänini on ent teadmata, millised teose osad kirjutas üks inglise kirjanduse tuntumaid poeete Dryden ja millised Lee; Walter Scotti hinnangul olevat Dryden kirjutanud draama I ja III osa, kuna nende kirjanduslik kvaliteet olevat märgatavalt parem, samas ei ole teised kriitikud temaga nõustunud.
Drydeni jaoks oli "Oidipus" eelkõige poliitiline draama ning nimitegelane oli hea valitseja, keda küll tabasid kohutavad õnnetused. Hea valitseja oli ta eeskätt sellepärast, et lähtus kaalutlevast mõistusest, mitte emotsioonidest ja eelarvamustest.
1692. aastal seadis neli lõiku "Oidipusest" muusikale inglise barokkmuusika suurkuju Henry Purcell, kes oli varem viisistanud ka teisi Drydeni teoseid. Tuntuim neist on laul "Music for a While", mis ilmus trükist Purcelli postuumses teostekogus "Orpheus Britannicus".
Shantou Shi
Shantou (汕头) on ringkonna õigustega linn Hiinas Guangdongi provintsis.
Radio SWH Rock
Radio SWH Rock on Läti raadiojaam, mis mängib rokkmuusikat. Raadiojaam asutati 2001. aastal. Jaama omanik on Communicorp.
Tütarjaamad: Radio SWH, Radio SWH+.
Nathaniel Parker
Nathaniel Parker (sündinud 18. mail 1962 London) on inglise näitleja, kes on laiemalt tuntud tänu osatäitmisele BBC krimisarjas "Inspektor Lynley mõistatused", kus ta kehastas peaosalist, Scotland Yardi inspektorit Thomas Lynleyt.
Latgale kõrgustik
Latgale kõrgustik (läti keeles Latgales augstiene) on kõrgustik Läti kaguosas.
Kõrgustiku pikkus põhjast lõunasse on umbes 90 km ja idast läände umbes 80 km. Kõrgustiku kõrgeim koht on Liepukalns (289 m).